Voi lembas sentään! Sormusten herra -fanit söivät leffojen mukaisesti - ja paljon | Episodi.fi
Episodi / Uutiset / Voi lembas sentään! Sormusten herra -fanit söivät leffojen mukaisesti – ja paljon
Kuvaputki Niklas Tirkkonen 8.10.2018 15:00
Näillä kavereilla riitti muonaa.
Fanit voivat tehdä odottamattomia asioita. J. R. R. Tolkienin kirjoihin perustuvan Taru sormusten herrasta -sarjan fanit ovat nyt menneet astetta pidemmälle leffamaratonissaan. Nämä tyypit nimittäin söivät samoja ruokia samaan aikaan kuin leffan hahmot.
Katso alta parhaita paloja, tai klikkaa koko tviittilanka auki ensimmäistä tviittiä klikkaamalla.
Peter Jacksonin #TheLordOfTheRings on erittäin hyvä 12-tuntinen elokuva, mutta kyllähän sitä katsoessa nälkä tulee. Siksi on hyvä, että elokuvassa syödään usein. Tänään katsomme ja syömme samat setit. (Olemme jopa tehneet tämän aiemminkin, mutta emme dokumentoineet.) #lotrmaraton pic.twitter.com/0EZhvdk9MZ
— Aki Jörgensen (@AkiJorgensen) 7. lokakuuta 2018
Rankka tämä alku! 10 minuutin sisällä muffinssi, olutta, teetä, juustoa, hilloa, leipää, täytekakkua, lisää olutta ja omena. Nyt lähti Bilbo matkalleen ja syöminen helpottaa hetkeksi. #lotrmaraton pic.twitter.com/vRNWpvp2vW
Katselijoilla on ollut varsinainen syömisjuhla jo ensimmäisen leffan alkuminuuteilla.
Lembas, haltioiden matkaleipä, joka auttaa jaksamaan. #lotrmaraton pic.twitter.com/FHaz9m1jPn
Otsikossakin mainittu haltialeipä lembas on löytänyt tosielämän vastineensa.
Klonkku herkuttelee raa’alla kalalla. Meillä on tähän sekä graavilohta että salmiakkikaloja. #lotrmaraton pic.twitter.com/lkJZwbLPkw
Klonkun herkku: raaka kala. Ilmeisesti ei menty realismin tasolle, mutta ehkä se graavilohikin kelpaa.
Ja kas! Keski-Maa pelastui. Kippis sille! #lotrmaraton pic.twitter.com/2FWRPP9vSi
Lopun kunniaksi vielä kupposet olutta!
Taru sormusten herrasta saa vielä yhden spin-offin – nivoo kaikki aikaisemmat tarinat yhteen
Alkuperäisen trilogian tähti kertoi ehtonsa – tämä saisi hänet mukaan Amazonin Taru sormusten herrasta -sarjaan